32000L0042
L 158/51
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2000/42/ЕО НА КОМИСИЯТА
от 22 юни 2000 година
за изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета относно определянето на максимални количества на остатъци от пестициди във и върху зърнените култури, храните от животински произход и някои продукти от растителен произход, включително плодове и зеленчуци
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 86/362/ЕИО на Съвета от 24 юли 1986 г. относно определянето на максималните количества на остатъци от пестициди във и върху зърнените култури (1), последно изменена с Директива 2000/24/ЕО на Комисията (2), и по-специално член 10 от нея,
като взе предвид Директива 86/363/ЕИО на Съвета от 24 юли 1986 г. относно определянето максималните количества на остатъци от пестициди във и върху храните от животински произход (3), последно изменена с Директива 2000/24/ЕО на Комисията, и по-специално член 10 от нея,
като взе предвид Директива 90/642/ЕИО на Съвета от 27 ноември 1990 г. относно определянето на максималните нива на остатъци от пестициди във и върху продукти от растителен произход, включително плодове и зеленчуци (4), последно изменена с Директива 2000/24/ЕО на Комисията, и по-специално член 7 от нея,
като има предвид, че:
(1)
Директиви 94/29/ЕО (5) и 94/30/ЕО (6), на Съвета, определяйки максималните количества на остатъци в приложенията към Директиви 86/362/ЕИО, 86/363/ЕИО и 90/642/ЕИО за беналаксил, бенфуракарб, карбофуран, карбосулфан, цифлутрин, етефон, фенаримол, фуратиокарб, ламбда-цихалотрин, металаксил и пропиконазол, предвиждат за много хранителни продукти максималните количества на остатъци автоматично да се установяват стойности, съответстващи на границите на аналитично определяне, освен ако не са били определени други стойности преди 30 юни 1999 г. Този краен срок беше поправен на „най-късно до 1 юли 2000 г.“ с Директива 97/71/ЕО на Комисията (7).
(2)
Директиви 95/38/ЕО (8) и 95/39/ЕО на Съвета (9), определяйки максималните количества на остатъци в приложенията към Директивите 86/362/ЕИО, 86/363/ЕИО и 90/642/ЕИО за алдикарб, амитраз, метидатион, метомил, тиодикарб, пиримифос- метил и тиабендазол, предвиждат за много хранителни продукти максималните количества на остатъци автоматично да се установяват на стойности, съответстващи на границите на аналитично определяне, освен ако не са били определени други стойности преди 1 юли 2000.
(3)
Директиви 96/32/ЕО (10) и 96/33/ЕО (11) на Съвета, определяйки максималните количества на остатъци в приложенията към Директивите 86/362/ЕИО, 86/363/ЕИО и 90/642/ЕИО за хлормекат, диазонон, дикофол, дисулфотон, ендосулфан, фенбутатин оксид, макарбам, форат, фороксур, пропизамид, триазофос и трифорин, предвиждат за много хранителни продукти максималните количества на остатъци автоматично да се установяват стойности съответстващи на границите на аналитично определяне, освен ако не са били определени други стойности преди 30 април 2000 г. Този краен срок беше поправен на „най-късно до 1 юли 2000 г.“ с Директива 97/71/ЕО на Комисията.
(4)
Директива 98/82/ЕО на Съвета (12) при определяне на максималните количества на остатъци в приложенията към Директивите 86/362/ЕИО, 86/363/ЕИО и 90/642/ЕИО за беномил, карбендазим, триофанат метил, хлороталонил, фенвалерат (включително други смеси от съставки), ацефат и киналфос, предвиждат за много хранителни продукти максималните количества на остатъци автоматично да се установяват на стойности, съответстващи на границите на аналитично определяне, освен ако не са били определени други стойности преди 1 юли 2000 г.
(5)
Горепосочените позиции в приложенията към директивите са оставени „отворени“ или определени като временни поради липса на достатъчно налична информация в момента на приемане, за да оправдае определянето на максималните количества на остатъци на ниво Общност. Целта на определянето на горепосочения краен срок е да се осигури на заинтересуваните страни достатъчно време, за да осигурят необходимите данни, които да дадат възможност, където е необходимо и оправдано, да се приемат максималните нива на остатъци на ниво Общност над най-високата граница на аналитично определяне. Заинтересуваните страни са уведомени за крайния срок. Допълнителна информация, позволяваща определяне на максималните количества на остатъци е предоставена за много позиции оставени отворени. В случаите, в които никаква допълнителна информация не е предоставена, е удачно да се определят максималните количества на остатъци на границата на аналитично определяне.
(6)
Искания, подкрепени с допълнителни данни, са получени от търговските партньори на Общността, да се допускат отклонения от стандартите за някои от тези пестициди за положения, при които максималните количества на остатъци на ниво Общност са вече определени в приложенията към основната директива.
(7)
Наличната информация е преразгледана. За много позиции данните са недостатъчни за определяне на максималните количества на остатъци на ниво Общност над границата на аналитично определяне и е удачно да се определят тези стойности. За някои позиции наличната информация е недостатъчна и е удачно да се определят максималните количества на остатъци над границата на аналитично определяне. При други позиции информацията е адекватна, но показва, че определянето максималните нива на остатъци над границата на аналитично определяне може да предизвика увеличение до неприемливо остро или хронично излагане на потребителя на остатъците. В такива случаи е целесъобразно да се определят максималните количества на остатъци на границата на аналитично определяне.
(8)
Решение 98/270/ЕИО на Комисията от 7 април 1998, относно оттеглянето на одобренията за продуктите за растителна защита, съдържащи фенвалерат като активно вещество (13), задължи държавите-членки да оттеглят разрешенията за фенвалерат като продукт за растителна защита до 7 април 1999. Употребата на есфенвалерат остава одобрена. Тъй като настоящото описание на остатъците „Фенвалерат, включително други смеси от съставки“ в приложенията към Директивите 86/362/ЕИО, 86/363/ЕИО и 90/642/ЕИО не прави разлика между остатъци, получени от употребата на фенвалерат и тези, получени в следствие употребата на есфенвалерат, е удачно да се промени определението за остатък и максималното ниво, да се преразгледа позволената продължителна употреба на есфенвалерат и забраната за употреба на фенвалерат.
(9)
Излагането на потребителите цял живот на тези пестициди чрез хранителни продукти, които може да съдържат остатъци от тези пестициди, са определени и преценени, съгласно процедурите и практиките, използвани прилагани в Европейската общност предвид указанията, публикувани от Световната здравна организация (14) и е изчислено, че максималните количества на остатъци, фиксирани в директивата, не трябва да надвишават допустимите дневни дози.
(10)
Острото излагане на потребителите на тези пестициди чрез хранителни продукти, които може да съдържат остатъци от тези пестициди, са определени и преценени, съгласно процедурите и практиките, използвани в Европейската общност предвид указанията, публикувани от Световната здравна организация. Изчислено е, че максималните количества на остатъци за определените като отворени позиции в настоящата директива не водят до остри токсични ефекти.
(11)
За да бъде гарантирана адекватната защита на потребителя срещу излагане на остатъци във или върху продукти, за които не са били дадени одобрения, е разумно да се определят временни максимални количества на остатъци, на нива по-ниски от границата на аналитично определяне за всички тези продукти, обхванати от Директиви 86/362/ЕИО, 86/363/ЕИО и 90/462/ЕИО на Съвета.
(12)
Извършени са консултации с търговските партньори на Общността, относно количествата, определени в настоящата директива чрез Световната търговска организация и техните забележки за тези нива са разгледани.
(13)
Становището на Научния комитет по растенията и по специално насоките и препоръките, касаещи защитата на потребителите на хранителни продукти, третирани с пестициди, са взети предвид. Методологията, описана от Световната здравна организация, посочена по-горе като прилагана от специалните пратеници на държавите-членки, проверена оценена от Комисията, в рамките на Постоянния фитосанитарен комитет, в съответствие с указанието дадено от Научния комитет по растенията (15).
(14)
Мерките, предвидени в настоящата директива, са в съответствие със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА:
Член 1
Mаксималните количества на остатъци, определени в приложение I към настоящата директива заменят тези, описани в част А на приложение II към Директива 86/362/ЕИО за въпросните пестициди.
Член 2
1. Mаксималните количества на остатъци, определени в приложение II към настоящата директива заменят тези, описани в част А на приложение II към Директива 86/363/ЕИО за въпросните пестициди.
2. Mаксималните количества на остатъци, определени в приложение III към настоящата директива заменят тези, описани в част Б на приложение II към Директива 86/363/ЕИО за въпросните пестициди.
Член 3
1. Mаксималните количества на остатъци, фиксирани в приложение IV към настоящата директива заменя тези, описани в част А на приложение II към Директива 90/642/ЕИО за въпросните пестициди.
2. Mаксималните количества на остатъци от ацефат върху прасковите се фиксира на 0,02 (16) мг/кг.
Член 4
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 28 февруари 2001 г. Те незабавно информират Комисията за това.
Те прилагат тези разпоредби считано от 1 юли 2001.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 5
Настоящата директива влиза в сила на първия ден след датата на публикуването ѝ в Официален вестник на Европейските общности.
Член 6
Адресати на настоящата директива са държавите-членки.
Съставено в Брюксел на 22 юни 2000 година.